A bemutatkozás

# Kiss Péter (Frontend & Adatbázis)

Peti vagyok, 16 éves. Szeretek gitározni, számítógépen játszani, illetve röplabdázok és szertornázok. Azért jelentkeztem a műhelybe, hogy motiváljam és fejlesszem magam programozásból. Úgy gondolom, ez jó lehetőség betekintést szerezni abba, hogy milyen is igazából programozó lenni.

# Magyarcsik Dávid (Design, Backend & Frontend)

Dávidnak hívnak és 17 éves vagyok, de mivel van egy másik Dávid is a csapatban, az egyszerűbb megkülönböztetés érdekében Dave-nek szólítanak a többiek.

Több hobbim is van, ezek legfőképpen különböző sportágak, amelyek név szerint a cselgáncs (Judo) és a futball. Mindezek felett szeretem az irodalmat, azon belül is a költészetet.

A programozással, mint hobbival és jövőbeli szakmával egy ún. Logiscool nevezetű kurzuson ismerkedtem meg 3-4 éve, s azóta rendszeresen „űzöm”. A programozás, mint kódolás sosem kötött le úgy igazán, mindig is a modellezés, animálás és egyéb grafikus munkáknak éltem, viszont az utóbbi időben eszméltem arra rá, hogy kevés lesz. Elsősorban azért jelentkeztem a Műhelybe, hogy újra fellángoljon bennem a kódolás és a gyakorlati feladatok adta láng.

# Nagy Balázs Levente (Frontend)

Sziasztok Nagy Balázs vagyok 16 éves. Már több mint 10 éve küzdősportozom, név szerint kyokoshin karate és a jiu jitsu, de nagyon szeretek a barátaimmal biciklizni. Én azért jelentkeztem a műhelyre, hogy fejlesszem magam a programozás terén, és megismerhessem milyen egy nagy projekten együtt dolgozni.

# Tóth Dávid (Full Stack)

Sziasztok! Dávid vagyok, 16 éves. Hobbim a programozás, a bringázás de szeretem a madarakat, késeket és a kriptovalutát is. Programozni először 10 éves koromban kezdtem, egy gyerekeknek szóló oktatókönyv hatására, melyet szülinapomra kaptam. Én második alkalommal veszek részt a műhelyen, úgy éreztem, hogy az előző akalommal rengeteg mindent tanultunk, így idén is jelentkeztem.

# Török Zsombor (Adatbázis & Backend)

Zsombor vagyok, 17 éves kaposvári diák. Főbb hobbijaim közé tartozik a biciklizés, szabadidőmben szeretek videójátékokkal játszani. Azért jelentkeztem a műhelybe, hogy az informatika világában új területeket ismerjek meg, megtanuljak csapatban dolgozni. Érdekel hogyan készülnek a webalkalmazások, és milyen háttérfolyamatok zajlanak le, egy alkalmazás fejlesztése során.

|  |  |
| --- | --- |
| 1, 2. Dia | Dávid |
| Bemutatkozások: | Mindenki elmondja a sajátját |
| 8. Dia | Dave |
| 9. Dia | Dávid |
| 10. Dia | Mindenki a sajátját |
| 11. Dia | Zsombor |